Iko Uwais Bintangi Filem Spin Off G.I Joe “Snake Eyes” Sebagai Hard Master
Bintang filem Indonesia, Iko Uwais dilaporkan menyertai barisan pelakon filem ‘spin off’ G. I. Joe, Snake Eyes dengan membawa peranan sebagai Hard Master, guru kepada watak utama, Snake Eye. Dia akan menyertai Henry Golding yang memainkan peranan utama, Snake Eye dan Andrew Koji sebagai Storm Shadow. Pengarah filem R.I.P.D, Robert Schwentke akan mengarahkan filem ini, manakala skrip ditulis oleh Evan Spiliotopoulos. Plot filem masih lagi tidak didedahkan, tetapi dikhabarkan ianya akan berkisarkan tentang Snake Eye yang ingin membalas dendam terhadap kematian ayahnya dengan menyertai klan Ninja. Produksi dijangka akan bermula pada musim luruh ini bertempat di Vancouver dan kemudiannya di Tokyo, Jepun.